Ukraina adliya vaziri Pavel Petrenko mamlakat BMT xalqaro sudiga murojaat qilib, Rossiyani BMTning terrorchilikni qo‘llab-quvvatlashga qarshi konvensiyasini buzganlikda ayblashga tayyorligini bayon qildi. Bu haqda u Ukrainaning “5-kanal”iga bergan intervyusida aytib o‘tdi. Vazirning ta’kidlashicha, Kiyev da’vo arizasi uchun zarur hujjatlarni to‘plab bo‘lgan.“Keyingi yilda biz BMT xalqaro sudida katta ish boshlaymiz, unda Ukraina Rossiyaga terrorchilikni qo‘llab-quvvatlashga qarshi konvensiyani buzganlik aybini qo‘yadi”, - tushuntirdi Petrenko.